**Projektas**

|  |
| --- |
|  |
| Pagėgių savivaldybės taryba**sprendimas****dėl žemės mokesčio tarifų ir lengvatų nustatymo** **2020 metams** |
| 2019 m. gegužės 14 d. Nr. T1- 92Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 ir 37 punktais, Lietuvos Respublikos žemės mokesčio įstatymo 6 ir 8 straipsniais, Pagėgių savivaldybės taryba n u s p r e n d ž i a:

1. Nustatyti žemės mokesčio tarifus 2020 metams, galiosiančius Pagėgių savivaldybės teritorijoje:

1.1. pagal pagrindinę tikslinę žemės naudojimo paskirtį ir naudojimo būdus nuo žemės mokestinės vertės:

|  |  |  |  |
| --- | --- | --- | --- |
| **Eil. Nr.** | **Paskirties / naudojimo būdo kodas** | **Paskirties / naudojimo būdo pavadinimas** | **Žemės mokesčio tarifas procentais** |
| 1. | 610, 300, 328 | Žemės ūkio paskirties sklypai | 0,7 |
| 2. | 710 | Miškų ūkio paskirties sklypai | 1,0 |
| 3. | 810 | Konservacinės paskirties žemės sklypai | 1,0 |
| 4. | 820,992 | Vandens ūkio paskirties žemės sklypai | 1,0 |
| 5. | 995 | Kitos paskirties žemės sklypai |  |
| 5.1. | 314, 327 | Gyvenamosios teritorijos | 0,2 |
| 5.2. | 315 | Visuomeninės paskirties teritorijos | 0,3 |
| 5.3. | 316 | Pramonės ir sandėliavimo objektų teritorijos | 0,7 |
| 5.4. | 317 | Komercinės paskirties objektų teritorijos | 0,7 |
| 5.5. | 318,332,333 | Inžinerinės infrastruktūros teritorijos | 4,0 |
| 5.6. | 319 | Rekreacinės teritorijos | 1,0 |
| 5.7. | 321 | Naudingųjų iškasenų teritorijos | 4,0 |
| 5.8. | 330 | Vienbučių ir dvibučių gyvenamųjų pastatų teritorijos | 0,2 |
| 5.9. | 331 | Daugiabučių gyvenamųjų pastatų ir bendrabučių teritorijos | 0,2 |
| 6. | Visi kiti šios lentelės 1–5 punktuose nenurodyti žemės sklypai | 1,5 |

 1.2. apleistiems žemės sklypams, (neatsižvelgiant į žemės paskirtį) – 4 procentai.

2. Nustatyti 2020 metams žemės mokesčiu neapmokestinamus žemės sklypų dydžius asmenims, kuriems nustatytas 0–40 procentų darbingumo lygis (iki 2007 m. birželio 30 d. – I ir II grupės invalidams), asmenims, kuriems sukako senatvės pensijos amžius, nepilnamečiams vaikams (iki jiems sukaks 18 metų, dieninių skyrių mokymo įstaigų moksleiviams ir studentams), jei šių žemės savininkų šeimose apmokestinamo laikotarpio pradžioje nėra darbingų asmenų:

 2.1. miestų teritorijoje – 0,05 ha;

 2.2. kaimo vietovėje – 1,00 ha.

 3. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt/).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Lumpėnų seniūnijos seniūnė,

einanti administracijos direktoriaus pareigas Danguolė Mikelienė

Dokumentų valdymo ir teisės skyriaus

vyriausiasis specialistas Valdas Vytuvis

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė

Parengė

Turto ir ūkio skyriaus vedėjas

Bronislovas Budvytis

Pagėgių savivaldybės tarybos

veiklos reglamento

2 priedas

**SPRENDIMO PROJEKTO „dėl žemės mokesčio tarifų ir lengvatų nustatymo 2020 metams“**

**AIŠKINAMASIS RAŠTAS**

**\_\_\_\_\_\_2019 05 14\_\_\_\_\_\_\_**

(Data)

1. ***Parengto projekto tikslai ir uždaviniai***

Vadovaujantis Lietuvos Respublikos žemės mokesčio įstatymu, Savivaldybės taryba iki einamojo mokestinio laikotarpio birželio 1 dienos turi nustatyti konkretų mokesčio tarifą, kuris galios Savivaldybės teritorijoje kitą mokestinį laikotarpį. Savivaldybės tarybai siūloma diferencijuoti mokesčio tarifus nuo 0,2 procento iki 4 procentų.

1. ***Kaip šiuo metu yra sureguliuoti projekte aptarti klausimai***

Žemės mokesčio tarifas gali būti nuo nuo 0,01 procento iki 4 procentų. Savivaldybės taryba gali nustatyti ir kelis konkrečius mokesčio tarifus, kurie diferencijuojami tik atsižvelgiant į vieną arba kelis iš šių kriterijų:

1) pagrindinę žemės naudojimo paskirtį;

2) žemės sklypo naudojimo būdą;

3) žemės sklypo naudojimą arba nenaudojimą;

4) žemės sklypo dydį;

5) mokesčio mokėtojų kategorijas (dydį ar teisinę formą, ar socialinę padėtį);

6) žemės sklypo buvimo savivaldybės teritorijoje vietą (pagal strateginio planavimo ir teritorijų planavimo dokumentuose nustatytus prioritetus).

***3*.** ***Kokių teigiamų rezultatų laukiama***

Priėmus sprendimą tikimasi sumažinti mokestinę naštą gyventojams.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta. −***
2. ***Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą. −***
3. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Turės būti paruoštas ir patvirtintas sprendimas dėl nenaudojamai žemei priskirtų sklypų sąrašas su unikaliais numeriais, kuris turi būti pateiktas VMI iki 2019 m. rugpjūčio 1 d.

1. ***Ar reikalinga atlikti sprendimo projekto antikorupcinį vertinimą***

Taip.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

 Žemės mokestį administruoja Valstybinė mokesčių inspekcija

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

 2018 m. į savivaldybės biudžetą planuota surinkti 201,0 tūkst. Eur žemės mokesčių. Surinkta 205,4 tūkst. Eur arba 102 %. 2019 m. į savivaldybės biudžetą planuojama surinkti 70,0 tūkst. Eur žemės mokesčių.

1. ***Projekto rengėjas ar rengėjų grupė.***

 Turto ir ūkio skyriaus vedėjas Bronislovas Budvytis

1. ***Kiti, rengėjo nuomone, reikalingi pagrindimai ir paaiškinimai.***

Turto ir ūkio skyriaus vedėjas Bronislovas Budvytis